**Cefndir y Gronfa**

Mae Porthladd Aberdaugleddau yn Borthladd Ymddiriedolaeth, sydd wedi ymrwymo i ail-fuddsoddi’r holl elw yn y Porthladd er budd rhanddeiliaid ac er mwyn gwneud gwelliannau ar gyfer cenedlaethau’r dyfodol. Mae’r gwaith trawiadol hwn yn digwydd trwy gyfrwng rhaglenni buddsoddi parhaus mewn seilwaith, yn ein pobl, yn yr amgylchedd ac yn y cymunedau yr ydym yn gweithredu ynddynt. Trwy gynorthwyo ein cymunedau yn Sir Benfro i ffynnu, credwn y gall y Porthladd fod yn fwy cystadleuol a thyfu fel sefydliad yn y pen draw.

**Mae Cronfa Gymunedol Porthladd Aberdaugleddau yn cynnig grantiau o hyd at £5,000 i gynorthwyo gweithredu cymunedol trwy ariannu prosiectau sy’n bodloni Thema/Themâu:**

* Amgylchedd cynaliadwy a chydnerth

*e.e. sefydliadau sy'n gweithio tuag at leihau carbon, lleihau gwastraff, cyrraedd Sero Net a chydweithio ag eraill i ddiogelu'r amgylchedd morol.*

* Dyfrffordd diogel, cynhwysol a phleserus yn Aberdaugleddau

*e.e. Gwella mynediad i’r Ddyfrffordd a hyrwyddo defnydd diogel a chynaliadwy ohoni, a chynorthwyo digwyddiadau a gweithgareddau a gynhelir ar y Ddyfrffordd.*

* Cymuned fywiog a ffyniannus

*e.e. Cynorthwyo cymuned gydnerth a chynaliadwy y mae ganddi economi iach, gan gynnig gyrfaoedd gwerth chweil ac sy’n gyfoethog o ran ei diwylliant (gyda ffocws penodol ar bobl ifanc, sgiliau a diwylliant)*

***Rhoddir blaenoriaeth i brosiectau sy’n cyd-fynd â gwerthoedd craidd y Porthladd sef Diogelwch, Cydweithio, Rhagoriaeth a Chynaliadwyedd.***

Ar ôl iddi gael ei lansio o’r newydd dan gytundeb partneriaeth newydd 2024 gyda Chymdeithas Mudiadau Gwirfoddol Sir Benfro (PAVS), bydd **Cronfa Gymunedol Porthladd Aberdaugleddau** yn cynnig cymorth ariannol i grwpiau ar draws y sir. Mae’r Gronfa Gymunedol ar gael law yn llaw â’r cymorth cymunedol arall a ddarparir gan y Tîm Cymunedol yn y Porthladd, gan gynnwys mentrau addysgol, a gweithgareddau anariannol megis gwirfoddoli ac annog staff i gymryd rhan mewn gweithgarwch cymunedol. Mae’r bartneriaeth yn dwyn ynghyd adnoddau i ehangu mynediad i gyfleoedd cyllido ar gyfer rhwydwaith amrywiol y grwpiau y mae PAVS yn cysylltu â nhw ar draws y sir.

**Pwy sy’n gallu ymgeisio?**

Gall elusennau, mudiadau gwirfoddol, mudiadau cymunedol, Cynghorau Tref a Chymuned a mentrau cymdeithasol sy’n gweithio yn Sir Benfro wneud cais am gyllid gan y Gronfa Gymunedol.

Ni chaiff unigolion sy’n ceisio cyllid neu’r rhai sy’n chwilio am wobrau raffl eu cynorthwyo trwy’r Gronfa Gymunedol, felly a fyddech gystal â throi at [https://www.mhpa.co.uk/about/environment-society-and-governance/community/](https://linkprotect.cudasvc.com/url?a=https%3a%2f%2fwww.mhpa.co.uk%2fabout%2fenvironment-society-and-governance%2fcommunity%2f&c=E,1,qL8Cx1FzmrGusk1WrCb0GEzAQcA_vTGFskcsoVb_0s_DlRSSXkACLUHsg_AX5X8MOJQowMcck2ZntOhtNveDl0Q7EnERDl7n5gt-Czt9UM2I5asoV9SKOQAPzQ,,&typo=1) am ragor o wybodaeth.

**Rhaid bod ymgeiswyr:**

* yn cael eu rhedeg gan bwyllgor rheoli gwirfoddol sy’n cynnwys 3 unigolyn neu fwy
* yn meddu ar gyfrif banc sy’n cyfateb ag enw’r sefydliad\*\* a nodir yn y ddogfen lywodraethu a darparu tystiolaeth o’r cyfrif banc hwn h.y. datganiad banc/llun o’r llyfr sieciau/llythyr agor cyfrif sy’n nodi rhif y cyfrif/cod didoli
* wedi’u lleoli yn neu ddangos budd clir ac amlwg i gymunedau a phobl Sir Benfro. Ystyrir ceisiadau gan sefydliadau wedi’u lleoli y tu allan i Sir Benfro os yw prosiect arfaethedig wedi’i ddiffinio yn glir a bod cyllid wedi’i neilltuo ar gyfer gweithgarwch penodol yn Sir Benfro.
* yn cyflwyno prosiect gyda gweithgaredd a gwariant yn digwydd o leiaf 4 wythnos ar ôl y dyddiad cau

*\*\*Mae clybiau chwaraeon, sy'n gymwys i gael hyd at £250 o gyllid, heb gyfrif banc yn enw eu grŵp yn cael eu hannog i gysylltu a thrafod dewis arall addas ar gyfer derbyn cyllid.*

**Ysgolion, Eglwysi/ Capeli/ Cynghorau Tref a Chymuned**

Ystyrir ceisiadau gan ysgolion, eglwysi/ capeli, cynghorau tref a chymuned lle y cynigir prosiectau cymunedol ehangach. Ni ystyrir ceisiadau am brosiectau gwelliannau cyfalaf gan y sefydliadau hyn. Bydd angen i geisiadau ysgolion gael eu gwneud gan Gymdeithas Rhieni ac Athrawon neu Gyfeillion y Sefydliad. Rhaid bod ceisiadau ariannol am weithgarwch allgyrsiol a bydd yn rhaid iddynt ddangos budd cymunedol ehangach.

**Clybiau Chwaraeon**

Mae clybiau chwaraeon, heb fod yn gysylltiedig â’r ddyfrffordd, yn gymwys i gael cyllid, a bydd uchafswm o £250 ar geisiadau am fân offer neu git. Derbynnir ceisiadau ariannol dros yr uchafswm o £250 gan glybiau chwaraeon sy’n gysylltiedig â’r ddyfrffordd, er enghraifft clybiau hwylio. Cyfeiriwch at y nodyn ychwanegol uchod ynghylch Clybiau Chwaraeon nad oes ganddynt gyfrif banc yn enw eu grŵp.

**Yr hyn y gall y Gronfa hon ei ariannu**

* Costau cyfalaf neu refeniw ar gyfer prosiectau sy’n bodloni Thema/Themâu y Gronfa
* Gellir cynnwys rhai costau rhedeg cysylltiedig sy'n uniongyrchol gysylltiedig â chyflawni prosiect h.y. costau staffio, gorbenion ac ati. Bydd ceisiadau gan gynnwys cyfran fawr o gostau staff yn llai o flaenoriaeth mewn rowndiau lle mae galw mawr am arian.
* Rhaid i geisiadau am gyllid fel rhan o brosiect mwy o faint ymwneud ag elfen ar wahân ac a nodwyd. Gall cyllid ar gyfer prosiect mwy o faint gael ei gadw’n ôl nes y ceir cadarnhad bod cyllid arall yn ei le, os yw’r prosiect yn aros am ganlyniadau ceisiadau ariannol eraill.
* Prosiectau tir neu adeiladu lle y mae gan y grŵp sy’n gwneud y cais o leiaf 10 mlynedd ar ôl ar eu les, neu maent yn berchen ar y lle neu mae ganddynt lythyr cefnogaeth gan y tirfeddiannwr sy’n nodi ymrwymiad i’r prosiect dros y 5 mlynedd nesaf.
* Prosiectau arbed ynni sy’n gallu dangos yr arbedion o ran costau (mae templed i gyfrifo arbedion costau gan oleuadau LED ar gael ar gyfer ceisiadau perthnasol gan PAVS).

**Yr hyn na fydd y Gronfa hon yn talu amdano**

* Costau adfywiol; rhaid cynllunio gwariant a chyfl delivery am o leiaf 4 wythnos ar ôl pob terfyn amser
* Costau wrth gefn
* Costau staff sy’n gysylltiedig â darparu gwasanaethau craidd sefydliad
* Costau rhedeg dydd i ddydd oni bai bod y rhain yn ymwneud â phrosiect yn uniongyrchol ac mae’r rhain yn cynnwys rhentu eiddo, costau cyfleustodau ac offer swyddfa cyffredinol
* Unigolion sy’n ceisio cyllid neu’r rhai y maent yn gofyn am wobrau raffl (a ystyrir trwy broses ar wahân)

**Dyddiadau cau**

Dydd Llun 3 Mawrth 2025 Dydd Llun 2 Mehefin 2025

Dydd Llun 8 Medi 2025 Dydd Llun 17 Tachwedd 2025

Rhaid cyflwyno ceisiadau i PAVS erbyn canol dydd ar y dyddiadau cau.

**Gwneud Cais**

Rhaid i sefydliadau ymgeisio gan ddefnyddio’r Ffurflen Gais briodol. A fyddech gystal â chyflwyno ceisiadau electronig os oes modd, gan gynnwys yr holl wybodaeth y gofynnir amdani yn y rhestr gyfeirio. Os bydd gennych chi unrhyw gwestiynau, cysylltwch â PAVS ar (07971) 598 116 neu anfonwch e-bost at [development@pavs.org.uk](mailto:development@pavs.org.uk).

Bydd gofyn cael llofnod gan ddau unigolyn yn eich sefydliad sy’n fodlon bod yn gyfrifol am gynnwys y Ffurflen Gais. Os byddwch yn rhoi e-lofnod, gofynnwch i’r ail lofnodwr anfon neges e-bost at

[development@pavs.org.uk](mailto:development@pavs.org.uk) i gefnogi’r Cais, gan nodi enw’r grŵp sy’n gwneud y cais. Neu, gallwch argraffu tudalen y Datganiad, ei llofnodi ac anfon llun i PAVS gyda’ch cais.

Asesir ceisiadau a chaiff penderfyniadau eu gwneud gan Bwyllgor y Gronfa Gymunedol, a bydd penderfyniad y Pwyllgor yn derfynol. Bydd ceisiwyr yn cael eu hysbysu am y canlyniad cyn gynted â phosib, mae hyn fel arfer yn cymryd tua 4 wythnos o'r dyddiad cau.

Gwneir uchafswm o un dyfarniad cyllid i sefydliad mewn blwyddyn galendr. Gallwch gyflwyno ceisiadau pellach os na fydd y Gronfa wedi cefnogi cais blaenorol. Rhaid i brosiectau a ariannir ddychwelyd eu gwaith monitro wedi’i gwblhau ar gyfer dyfarniadau blaenorol cyn iddynt gael eu hystyried yn ystod y flwyddyn galendr nesaf.

**Cyhoeddusrwydd a Gwerthuso**

Gofynnir i sefydliadau sy’n cael cyllid i roi cyhoeddusrwydd i’r cyllid a gafwyd, a rhoddir manylion hyn i brosiectau a ariannir. Mae effaith prosiectau a ariannir gan y Gronfa Gymunedol yn Sir Benfro ar unigolion, cymunedau a sefydliadau yn rhan bwysig o’r dysgu ar gyfer y Gronfa a gofynnir i brosiectau llwyddiannus lenwi ffurflen werthuso. Gofynnir i grwpiau lenwi hon ar ddiwedd eu prosiect, cyn pen 12 mis o neilltuo’r cyllid. Defnyddir y wybodaeth hon gan PAVS mewn Adroddiad Diwedd Blwyddyn a fydd yn amlygu newidiadau cadarnhaol ac effaith prosiectau a ariannir.

**Cyn i chi anfon eich cais i mewn**

* A fyddech gystal ag ateb yr holl gwestiynau yn y Ffurflen Gais
* Dylech gynnwys dadansoddiad llawn o’r costau
* Sicrhewch bod eich gwybodaeth ariannol yn gywir
* Dylech gynnwys 3 dyfynbris am eitemau cyfalaf neu am waith sy’n werth dros £1,000, gan nodi pwy un yr hoffech fwrw ymlaen gydag ef a pham
* Dylech gynnwys copi o’ch dogfen lywodraethu
* Dylech gynnwys unrhyw ddogfennau ategol h.y. copïau o lythyrau cefnogaeth, lluniau ac ati.

**Mae help ar gael!**

Cysylltwch â Thîm Cymorth Trydydd Sector PAVS ar (07971) 598 116 neu anfonwch e-bost at [development@pavs.org.uk](mailto:development@pavs.org.uk) os hoffech gael help i lenwi’r ffurflen neu os bydd gennych chi unrhyw ymholiadau.

Os nad yw’r cyllid hwn yn addas, gallwch droi at wefan Porthladd Aberdaugleddau yma,

<https://www.mhpa.co.uk/about/environment-society-and-governance/community> i gael manylion cymorth arall sydd ar gael i’r gymuned.

Am wybodaeth am gyfleoedd cyllid amgen ar gyfer y trydydd sector, trowch at wefan Cyllido Cymru, lle y byddwch yn cofrestru unwaith ac yna, gallwch droi at yr adnodd chwilio am gyllid am ddim: <https://funding.cymru/en/>

**Canllawiau am y Gronfa**

**Adran A: Eich Sefydliad**

**1.** Soniwch wrthym am eich grŵp a nodwch fanylion cyswllt rhywun sy’n gwybod am y Cais hwn ac y mae modd cysylltu â nhw os bydd angen manylion pellach arnom. Dylech sicrhau bod yr unigolyn hwn yn cadw copi o’r Ffurflen Gais a lanwyd. Nodwch y math o sefydliad ydych chi, gan ddarllen y wybodaeth uchod am Y Sawl sy’n Gallu Ymgeisio er mwyn sicrhau bod eich sefydliad yn bodloni’r meini prawf cymhwyso ar gyfer y gronfa hon. Nodwch gyfeiriad eich sefydliad os oes gennych chi leoliad neu gyfeiriad cysylltu eich unigolyn cyswllt. Dylech gynnwys unrhyw ddolen i wefan, tudalen Facebook ac ati.

**2.** Soniwch wrthym am nodau ac amcanion eich sefydliad (yr hyn y cawsoch eich sefydlu i’w wneud) a’r gwahaniaeth yr hoffech ei wneud yn y tymor hir. Beth yw’r prif wasanaethau a gweithgareddau yr ydych yn eu darparu er mwyn cyflawni eich nodau. Dylai rhywfaint o’r wybodaeth hon fod yn eich dogfen lywodraethu, sydd fel arfer yn adlewyrchu eich nodau a’ch gweithgareddau.

**3.** Soniwch wrthym faint o bobl sy’n ymwneud â’ch sefydliad. Sylwer bod yn rhaid i sefydliadau sy’n gwneud cais gynnwys tri aelod pwyllgor/ cyfarwyddwr neu fwy, nad ydynt yn perthyn i’w gilydd, er mwyn bod yn gymwys i wneud cais i’r Gronfa hon.

**4.** Nodwch enw eich cyfrif banc, ac mae’n rhaid bod hwn yn cyfateb ag enw’r sefydliad sy’n gwneud cais, ac eithrio Clwb Chwaraeon yn gwneud cais am hyd at £250, yn unol â'r canllawiau a ddarperir uchod.

**Adran B: Eich Prosiect**

**5.** Nodwch swm y cyllid yr ydych chi’n gwneud cais amdano (o fewn cyfyngiadau’r Gronfa hon)

**6.** Nodwch pa Thema/Themâu y bydd eich prosiect yn cyfrannu atynt

**7.** Nodwch ychydig yn fwy o fanylion i esbonio sut y bydd eich prosiect yn cyfrannu at y Thema/Themâu a ddewiswyd.

**8.** Soniwch wrthym am y prosiect yr ydych chi’n gwneud cais amdano a’r hyn y byddech yn ei wneud gyda’r cyllid. Nodwch ble y cynhelir eich prosiect. Soniwch wrthym am yr eitemau y byddech yn eu prynu. Esboniwch yr hyn y byddwch yn defnyddio’r cyllid ar ei gyfer a pha weithgareddau/gwasanaethau/gwelliannau y byddwch yn eu cyflawni. Dywedwch wrthym sut y mae’ch prosiect yn cyd-fynd â gwerthoedd craidd y Porthladd sef diogelwch, cydweithio, rhagoriaeth a chynaliadwyedd. Rhoddir blaenoriaeth i brosiectau sy’n dangos y rhain. Cefnogir prosiectau a fydd yn para hyd at 12 mis. Rhaid i ddyddiadau dechrau'r prosiect fod o leiaf 4 wythnos ar ôl dyddiadau cau'r cais a gyhoeddwyd.

**Costau’r prosiect**

**9. a)** A fyddech gystal â nodi **costau** sydd mor fanwl ag y bo modd, gan sicrhau 3 dyfynbris ar gyfer unrhyw eitemau unigol sy’n werth dros £1,000. Dylech gynnwys copïau o’r dyfynbrisiau hyn, gan nodi pa un yr ydych chi wedi’i ddewis a pham. Dylid nodi’r gwahaniaeth rhwng cost gyfan gwbl y prosiect a swm y cyllid yr ydych yn gofyn amdano yn y tabl arian cyfatebol yn adran b). Cynhelir gwario prosiect yn y cynllun i ddechrau o leiaf 4 wythnos ar ôl dyddiadau cau'r cais a gyhoeddwyd.

**b)** Soniwch wrthym am unrhyw **gyllid cyfatebol** sydd yn ei le neu sy’n cael ei geisio ar gyfer y prosiect hwn. Gall hyn gynnwys; cronfeydd y grŵp, gweithgarwch codi arian, cyfraniad mewn nwyddau neu wasanaethau gan wirfoddolwyr, rhoddion ar ffurf nwyddau neu grantiau. Os mai grant yw hwn, a yw wedi cael ei gadarnhau ac os na, pryd ydych chi’n debygol o gael clywed y canlyniad? Dylai swm y cyllid cyfatebol a’r swm y gwneir cais amdano fod yr un faint â chost gyfan gwbl y prosiect. Sylwer nad oes unrhyw ofyniad i sicrhau cyllid cyfatebol.

**10.** Os gall eich Sefydliad hawlio TAW yn ôl, ni ddylech gynnwys TAW yn eich costau a dylech nodi eich rhif cofrestru. Fel arall, dylech gynnwys TAW yn eich costau er mwyn i’r cyllid dalu amdano.

**11.** Rhaid i **brosiectau sy’n ymwneud â gwaith ar adeilad neu dir** gadarnhau statws perthynas y Sefydliad gyda’r adeilad/tir hwn. Dylai fod gan ymgeiswyr eu les eu hunain, gyda 10 mlynedd ar ôl arno. Pan na fydd trefniant o’r fath mewn grym, rhaid darparu tystiolaeth ysgrifenedig o ganiatâd y tirfeddiannwr ar gyfer y datblygiadau a thystiolaeth ddigonol y defnyddir y cyfleusterau er budd cymunedol ehangach am 5 mlynedd. Bydd y gronfa hon yn ystyried cefnogi mudiadau gwirfoddol/ cymunedol sy’n dymuno gwneud gwelliannau cyfalaf i adeilad lle y mae ganddynt o leiaf 10 mlynedd ar ôl ar y les.

**12. Caniatâd cynllunio,** dywedwch wrthym a oes angen hwn ar gyfer y prosiect hwn – os oes, dylai hwn fod yn ei le. Rhaid rhoi cadarnhad i ddangos bod hwn yn ei le cyn cyflwyno cais, a fyddech gystal â darparu copïau o’r ddogfennaeth hon.

**13.** A fyddech gystal â rhoi amcangyfrif realistig o nifer y bobl a fydd yn cael budd o’r cyllid. Ar beth y seiliwyd y ffigwr hwn? Pwy fydd yn cael budd o’r prosiect a sut?

**14.** Esboniwch pa newid cadarnhaol fydd yn digwydd ar gyfer y buddiolwyr bwriadedig o ganlyniad i’r prosiect hwn, a pha wahaniaeth y bydd yn ei wneud. Beth fydd yn wahanol i’r buddiolwyr ar ddiwedd y prosiect, sut fydd y prosiect hwn wedi gwella pethau, beth fydd wedi cael ei gyflawni?

**15.** Esboniwch sut ydych chi’n gwybod bod galw am y gwasanaethau/ gweithgareddau yr ydych yn gofyn am gyllid ar eu cyfer a bod eu hangen ar y bobl hynny a fydd yn cael budd. Mae rhai ffyrdd y gallech ddangos yr angen am y cyllid hwn yn cynnwys: Llythyrau o gefnogaeth, canlyniadau arolygon, holiaduron neu gyfweliadau, Ystadegau lleol, eich arsylwadau chi, tystiolaeth anecdotaidd gan aelodau presennol/defnyddwyr gwasanaeth.

Dylech ddarparu tystiolaeth gan nifer o ffynonellau mewn amrediad o ffyrdd, gan nodi’r manylion yma.

**16.** Soniwch wrthym am gysylltiadau eich sefydliad gydag asiantaethau neu grwpiau cymunedol eraill sy’n gweithio yn eich ardal ddaearyddol a’ch maes gwaith.

**17.** Mae angen i bob Prosiect Ynni Gwyrdd sôn wrthym am yr arbediad disgwyliedig y flwyddyn ar ôl cwblhau’r prosiect, gan nodi’n glir pa ddyfynbris yr ydych chi wedi’i ddewis a pham. Gall prosiectau sy’n ymwneud â goleuadau LED ofyn am dempled gan PAVS i gyfrifo hyn. Dylech ystyried arbedion defnyddio ynni, gosod cydrannau newydd ac unrhyw arbedion effeithlonrwydd eraill.

**18.** Dywedwch wrthym os yw eich sefydliad wedi cael cyllid gan Borthladd Aberdaugleddau dros y 3 blynedd ddiwethaf. Os ydych chi wedi cael cyllid yn flaenorol, rhaid cwblhau’r prosiect hwn, a dychwelyd ffurflenni monitro cyn y caiff cais pellach ei ystyried.

**Cymorth Pellach**

Os oes gennych chi unrhyw ymholiadau am y gronfa neu os bydd angen i chi gael cymorth gyda chais posibl, cysylltwch â Thîm Cymorth y Trydydd Sector yn PAVS.

E-bost: [development@pavs.org.uk](mailto:development@pavs.org.uk) Ffôn: (07971) 598 116

**Edrychwn ymlaen at gael eich cais wedi’i lenwi!**